_:n2cab17b553e244b3b03a69636b1c184cxb0
<http://schema.org/articleBody>
"Έχουν μείνει λίγες ώρες για τον αγώνα της χρονιάς και ο Δώνης θα έχει καταλήξει στο αρχικό πλάνο με το οποίο θα επιχειρήσει να κερδίσει για πρώτη φορά την Αελ σε αγώνα πρωταθλήματος. Το πιο μεγάλο δίλημμα που υπάρχει ή τουλάχιστον υπήρχε μέχρι χτες ήταν κατά πόσο ο Ντε Βινσέτι θα ξεκινήσει τον αγώνα ή αν θα περάσει στον αγώνα ως αλλαγή. Παρά την τεράστια προσπάθεια που έγινε ο Αργεντινός μεσοεπιθετικός δεν είναι έτοιμος για ολόκληρο 90λεπτο, γεγονός που θα καθορίσει την τακτική και το πλάνο της ομάδας. Αν ο Δώνης κρίνει προτιμότερο να αρχίσει τον αγώνα με τον Ντε Βινσέτι τότε θα τον δούμε να σχηματίζει επιθετικό δίδυμο με τον Μαντούκα, έχοντας στηρίγματα στα δυο άκρα τους Αλωνεύτη και Χαραλαμπίδη.\n\nΣε περίπτωση που ο Αργεντινός μείνει στον πάγκο και με δεδομένη την ανετοιμότητα και του Σιέρινταν θα δούμε τον Σαντίν στο αρχικό σχήμα σε ρόλο επιθετικού δίπλα από τον Μαντούκα. Βασικά το 4-4-2 είναι η διάταξη με την οποία ο Δώνης θα προσπαθήσει να χτυπήσει την Αελ, προσδοκώντας ότι ο Γκόμες θα μπορέσει να ανταποκριθεί στο δύσκολο ρόλο του αντι Βινίσιους.\n\nΌπως όλα δείχνουν ο Πορτογάλος θα είναι ο παρτενέρ του Μοράις στον άξονα και η απόδοση τους θα παίξει καθοριστικό ρόλο στο να ελέγξουμε το ρυθμό του αγώνα και να δημιουργηθούν οι προϋποθέσεις για το γκολ.\n\nΗ μεγάλη δύναμη της Αελ είναι στα άκρα εκεί όπου οι Σέρτζιο και Πιπίνης θα πρέπει να περιορίσουν τους Εντμάρ και Μοντέιρο αντίστοιχα και για να γίνει αυτό θα πρέπει να υπάρξουν βοήθειες και από τους ακραίους μέσους.\n\n \n\n "
<https://www.apoel.net/o-%CE%BD%CF%84%CE%AD%CE%B2%CE%B9-%CE%BA%CE%B1%CE%B8%CE%BF%CF%81%CE%AF%CE%B6%CE%B5%CE%B9-%CF%84%CE%BF-%CF%80%CE%BB%CE%AC%CE%BD%CE%BF/>